Diari Oficial de la Generalitat Valenciana


Sumari del DOGV 8045, del 22-05-2017 (2017/3634)

Notificació de la sentència dictada en el judici verbal número 1026/2015.
-------------------------------------------------------------------------

### Dades del document

Número de DOGV
:   8045

Data del DOGV
:   22-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/3634


Organisme emissor
:   Jutjat de Primera Instància Número 4 de Catarroja

Tipus de document
:   Edicte

Notificació de la sentència dictada en el judici verbal número 1026/2015. [2017/3634]  
Judici verbal (250.2) número 1026/2015-J  
Demandant: Comunitat de Propietaris Plaça de la Constitució, número 8, d'Albal.  
Procurador: Javier Roldán García.  
Demandat: Juan Carlos Lucena Majón i Reyes Cuenca Arrazola.  
Domicili: plaça de la Constitució, número 8, porta 5, d'Albal.  
Silvia Vizcarro Catalá, secretària del Jutjat de Primera Instància número 4 de Catarroja, faig saber que davant d??aquest jutjat i secretaria a càrrec meu se segueixen actuacions de judici verbal (250.2) número 1026/2015, a instàncies de la Comunitat de Propietaris de la Plaça de la Constitució, número 8, d'Albal, contra Juan Carlos Lucena Majón i Reyes Cuenca Arrazola, en què s'ha dictat la sentència, de data 27 de juny de 2016, que té la part dispositiva que, literalment, és com segueix:  
  
«Sentència número 112/2016  
Catarroja, 27 de juny de 2016  
Raquel Tribaldos Cuallado, magistrada jutgessa del Jutjat de Primera Instància i Instrucció número 4 de Catarroja i partit, he vist aquestes actuacions de judici verbal número 1026/2015, en què ha sigut part demandant la omunitat de propietaris de l'immoble siti a la plaça de la Constitució, número 8, de la localitat d'Albal, representada pel procurador Javier Roldán García i defesa per la lletrada Martha Tçhang, i part demandada Juan Carlos Lucena Majón i Reyes Cuenca Arrazola, en situació processal de rebel·lia, sobre la reclamació d'una quantitat, i en consideració als següents:  
Antecedents de fet  
Primer. En data 1 de desembre de 2015, va correspondre per torn a aquest jutjat la demanda de judici verbal per a reclamar la quantitat de 840 euros, formulada per i contra els subjectes abans esmentats, on, després d'al·legar els fets i fonaments de dret que va considerar aplicables, acabava amb la petició que es dicte una sentència que condemne la demandada, solidàriament, al pagar l'esmentada quantitat, més els corresponents interessos legals i les costes.  
Segon. Pel decret de data 12 de gener de 2016, es va admetre a tràmit la demanda i es va citar a termini la part demandada per a contestar.  
Mitjançant la diligència d'ordenació, de data 6 d'abril de 2016, es va declarar la part demandada en situació de rebel·lia processal.  
La part actora no insta la celebració de vista.   
Una vegada ferma, diligència d'ordenació de data 14 d'abril de 2016, va quedar el plet vist per a sentència, sense la necessitat de la celebració de vista.  
Tercer. En la tramitació d'aquest procediment s'han observat totes les prescripcions legals.  
Fonaments de dret  
Primer. Davant de la incompareixença i declaració de rebel·lia de la part demandada, a priori, atés el que s'ha preceptuat en els articles 442 i 496 de la Llei d'enjudiciament civil, hem de destacar que la rebel·lia no comporta un altre efecte que el que es considere contestada la demanda i seguisca el procés el seu curs sense la intervenció del rebel. No obstant això, aquesta contestació a la demanda, fictícia, ha d'entendre's en el sentit d'oposar-s'hi, de manera que continua havent-hi sobre l'actor la càrrega de provar els fets constitutius de la seua pretensió.  
  
La part actora insta el dictat de sentència que condemne la demandada, solidàriament, a pagar la quantitat de 840 euros produïts en concepte de despeses comunes, més els corresponents interessos legals i les costes. En síntesi, manifesta que la part demandada és propietària de l'habitatge siti a la porta 5 de l'immoble de la comunitat actora. Que no ha abonat la quantitat de 840 euros, corresponents a despeses comune, produïts entre els anys 2013 a 2015. Concretament, les quotes extres que corresponen als mesos de juliol de 2013 a 2015, a raó de 20 euros/mes. I les quotes ordinàries, a raó de 50 euros/mes, que corresponen als mesos de juliol a desembre de 2014 i de gener a octubre de 2015. Que el deute que es reclama ha sigut aprovat en junta de comunitat de propietaris. I que la reclamació extrajudicial prèvia ha resultat infructuosa.  
Segon. Una vegada valorades, individualment i conjuntament, les proves practicades, aquestes donen com a resultat probatori, basant-nos en els documents aportats per l'actora, article 326 de la Llei d'enjudiciament civil, que la part demandada no ha abonat la quantitat que ací se li reclama. Sense que conste cap causa justificada per a l'impagament esmentat. S'aprecia un incompliment contractual imputable a la demandada, per falta de pagament.  
És per això que, en virtut del que s'ha exposat i d'acord amb el que estableixen els articles 1254 i següents del Codi Civil, el 217 de la Llei d'enjudiciament civil, i l'article 9 de la Llei de propietat horitzontal pertoca estimar la demanda.  
Tercer. Interessos instats per l'actora. D'acord amb el que estableixen els articles 1101 i 1108 del Codi Civil, la part demandada ha de pagar a la part actora l'interés legal dels diners, a comptar des de la interposició de la demanda, sense perjudici dels interessos processals de l'article de la Llei d'enjudiciament civil.  
Quart. D'acord amb el que estableix l'article 394.1 de la Llei d'enjudiciament civil, pertoca imposar les costes a la part demandada.  
Dispositiva  
Estime la demanda interposada per la comunitat de propietaris de l'immoble siti a la plaça de la Constitució, número 8, de la localitat d'Albal, i condemne Juan Carlos Lucena Majón i Reyes Cuenca Arrazola, solidàriament, a abonar a l'actora la quantitat de 840 euros, més els interessos legals corresponents, i impose les costes expressament a la part demandada.  
Notifiqueu aquesta resolució a les parts i feu-los saber que és ferma i que, en contra, no s'hi pot interposar cap recurs, d'acord amb la Llei 37/2011, de 10 d'octubre, de mesures d'agilitació processal.  
  
Porteu-ne un testimoniatge a les actuacions i registreu-la al llibre de la seua classe.   
Aquesta és la meua sentència, que pronuncie, mane i firme.»  
  
I perquè així conste i valga de notificació al demandat, Juan Carlos Lucena Majón, en la forma establida en l'article 497.2 de la Llei d'enjudiciament civil en relació amb el 164 del mateix text legal, expedisc aquest edicte, que es fixarà al tauler d'anuncis d'aquest jutjat i es publicarà en el Diari Oficial de la Generalitat Valenciana.  
  
Catarroja, 4 d'abril de 2017.- La lletrada de l'Administració de justícia: Silvia Vicarro Catalá.